# Otvorene su prijave na Financial Week: “Investiraj vrijeme i riješi financijske dileme”

Jedanaestu godinu zaredom održava se projekt **Financial Week** pod okriljem eSTUDENTovog tima **Računovodstvo i financije**. Financial Week projekt je edukativnog karaktera gdje studenti imaju priliku u tjedan dana predavanja i radionica saznati ponešto o aktualnim temama iz područja financija i ekonomije općenito.

Tom prigodom Udruga pruža mogućnost studentima da se prijave i saznaju više o svijetu financija od samih stručnjaka. Ovim putem, zainteresirani studenti steći će širu vrstu znanja od one koju mogu dobiti u sklopu redovnih predavanja na fakultetu.

**Što nas čeka na Financial Week-u?**

**Financial Week** započinje **12. prosinca 2022.** u **14 sati,** s predavanjem u dvorani 5 na Ekonomskom fakultetu u Zagrebu čiji je predavač ekonomski analitičar **Hrvoje Stojić**. On će održati predavanje na temu **“Makroekonomska očekivanja za RH u 2023. godini”**.

Sljedeće predavanje s radionicom nosi naziv **„Znanje uberi i EU fondove poberi“**, a održat će ga predstavnik **Deloitte** i to u **utorak, 13. prosinca**, s početkom u **11 sati** u prostorima tvrtke na **Radničkoj cesti 80/6**.

U srijedu, **14. prosinca** predstavit će se **Marko Luketina**, savjetnik u Direkciji za ekonomske analize u **Hrvatskoj narodnoj banci**, s predavanjem pod nazivom **„Tko se boji inflacije još?“**. Njegovo predavanje započinje u **11 sati**, u dvorani 31 na EFZG-u.

Istog dana **od** **14 do 16 sati**, u dvorani 32, slijedi predavanje **Roberta Špoljara**, revizora u **Mazars-u**, a nosi naslov **„Revizori: saveznici ili neprijatelji?“**.

Na samom završetku projektnog tjedna, **16. prosinca** u **14 sati** u dvorani 31 na EFZG-u, **Nataša Novaković**,predsjednica **Povjerenstva za odlučivanje o sukobu interesa**, održat će predavanje **„Sukobi interesa u svijetu financija“**.

**Zašto i kako se mogu uključiti u projekt?**

Financial Week donosi korisne teme o kojima redovito slušamo u medijima te kojima smo konstantno izloženi, a rijetko imamo relevantne informacije pomoću kojih možemo dobro procijeniti o čemu je ustvari riječ. Dakle, predavanja će zainteresiranim studentima pomoći da bolje spoznaju svijet u kojem žive, a naši predavači stajat će im na raspolaganju za sve nejasnoće.

|  Prijaviti se na Financial Week možeš do **10. prosinca** klikom na [**link**](https://form.jotform.com/223323196076051). |
| --- |

**Saznaj više!**

Ako te zainteresirala naša Udruga i želiš saznati više o njoj ili pak pročitati sličan sadržaj, posjeti našu [**web stranicu**](https://www.estudent.hr/) i društvene mreže, [**Facebook**](https://www.facebook.com/eSTUDENT.hr?_rdc=1&_rdr), [**Instagram**](https://www.instagram.com/estudent_hr/) i [**LinkedIn**](https://www.linkedin.com/company/835673/admin/). Da ne propustiš buduće članke i novosti, pretplati se na naš [**newsletter**](https://estudent.us2.list-manage.com/subscribe/post?u=112b37afcb70afdc643ad4807&id=c115106096).